
   На 26.07.2017 г. Изпълнителна агенция „Сертификационен одит на Европейките земеделски фондове“ (ИА „СОСЕЗФ“) сключи договор за директно предоставяне на безвъзмездна финансова помощ, за изпълнението на финансов план чрез бюджетна линия №BG05SFOP001-4.002-0011 с наименование „Осигуряване на ефективното функциониране на Изпълнителна агенция  „Сертификационен одит на средствата от Европейските земеделски фондове“ по процедура №BG05SFOP001-4.002 „Техническа помощ за хоризонталните структури за програмиране, наблюдение, управление, контрол, координация, сертифициране и одит на ЕСИФ“ по Приоритетна ос № 4 „Техническа помощ за управлението на ЕСИФ” на Оперативна програма „Добро управление".

Общата стойност на договора е 1 299 582.47 лева, от които 1 104 645.09 лв. европейско съфинансиране и 194 937.37 лв. национално съфинансиране, а срокът за изпълнение е от 04.01.2017г. до 31.12.2018г. 
Главната цел на финансовия план е свързана с осигуряване на условия за ефективно функциониране на ИА„СОСЕЗФ“, като част от хоризонталните структури за управление на средствата от ЕСИФ.

Основните дейности, които ще бъдат финансирани по бюджетната линия са организиране, провеждане и участие на служителите в обучение по въпроси, свързани с управлението на средствата от ЕСИФ, осигуряване на участието на служителите в координационни механизми, работни групи, работни срещи, инициативи за обмяна на опит и др. във връзка с управлението на средствата от ЕСИФ; извършване на одити и проверки на място в разплащателната агенция и бенефициентите, техническо обезпечаване на одитната дейност, осигуряване на софтуер, хардуер, специализирано и офис оборудване.
Реализацията на дейностите, заложени във Финансовия план ще допринесе за поддържане на високото ниво на компетентност и мотивация на служителите на ИА „СОСЕЗФ“, както и за нейната ресурсна обезпеченост, за да отговори на високите изисквания, поставени пред нея в ролята ѝ на Сертифициращ орган на Европейските земеделски фондове. Това ще подпомогне утвърждаването на ИА „СОСЕЗФ“ като един от органите на национално равнище, гарантиращи спазването на изискванията за прилагане на Европейските земеделски фондове по един ефективен и ефикасен начин, като гарант за правилното разходване на парите на българските и европейските данъкоплатци.



Бюджетна линия: BG05SFOP001-4.002 „Техническа помощ за хоризонталните структури за програмиране, наблюдение, управление, контрол, координация, сертифициране и одит на ЕСИФ“ по Приоритетна ос № 4 „Техническа помощ за управлението на ЕСИФ” на ОП „Добро управление"

